Tyler Joseph

Tyler Robert Joseph (* 1. december 1988, Columbus, Ohio, USA) je americký spevák, raper a textár. Je známy predovšetkým ako spevák a textár amerického hudobného dua Twenty One Pilots.

 Životopis 
Narodil sa v Columbuse v štáte Ohio. Vyrastal spolu so svojimi dvoma bratmi, Zackom a Jayom, a sestrou Madison. Jeho matka Kelly vyučovala matematiku na strednej škole Olentangyl. Potom sa stala v roku 2013 na tejto škole trénerkou basketbalu. Jeho otec Chris bol taktiež trénerom, ale na Worthington Christian High School v rokoch 19962005, teraz je riaditeľom tejto školy.

Potom, čo Tyler videl textárske predstavenie na High Street club, odmietol basketbalové štipendium na vysokú školu, v skrini našiel starý keyboard (vianočný darček od svojej matky) a začal sa venovať hudbe.
náhľad|Tyler Joseph na Austin City Limits Music Festival (2014)

 Kariéra 
 Twenty One Pilots 
Hudobná skupina vznikla v roku 2008 spojením niekoľkých priateľov zo strednej školy. Pôvodná skupina bola v zostave Tyler Joseph, Nick Thomas a Chris Salih. Frontman Tyler pomenoval skupinu podľa knihy spisovateľa Arthura Millera All My Sons, kde sa hlavná postava vyrovnáva s faktom, že zavinila smrť „dvadsaťjeden pilotov“. 

V roku 2009 vydali svoj debutový album nazvaný Twenty One Pilots a zahájili turné po Ohiu. V roku 2011 sa zo skupiny rozhodli kvôli časovým dôvodom odísť Nick aj Chris, následne do skupiny prišiel bubeník Josh William Dun. Druhý album Twenty One Pilots s názvom Regional at Best vyšiel 8. júna 2011 s už novými členmi - Tylerom Robertom Josephom a Joshom Williemom  Dunom. Skupina mala ponuky niekoľkých nahrávacích spoločností, no rozhodli sa podpísať kontrakt s Atlantic Records (pod ktoré spadá Fueled By Ramen).

Tretí album s názvom Vessel oficiálne vyšiel 8. januára 2013. Single z toho albumu začali byť úspešné v amerických rádiách. Holding on to You sa umiestnila na 11. mieste v rebríčku Billboard Alternative Songs. Počas jari 2013 bola skupina Twenty One Pilots predskokanom na turné skupiny Fall Out Boy k ich novému albumu.

Dňa 19. mája 2015 vydali nový album s názvom Blurryface.

Dňa 5.októbra 2018 vydali album s názvom Trench

 Osobný život 
Tyler je kresťan a jeho viera ovplyvňuje texty, ktoré píše. V mladosti sa vzdelával doma. 28. marca 2015 sa oženil s Jennou Blackovou.

 Referencie 

 Pozri aj 
 Twenty One Pilots

 Iné projekty 

 Zdroj 

Kategória:Speváci USA
Kategória:Twenty One Pilots
Kategória:Osobnosti z Columbusu (Ohio)